Калин Вълов
По пътищата на света не ме търси…

chitanka.info

По пътищата на света не ме търси,

сам при теб ще дойда.

Да запълниш дните ми останали,

да видя всъщност ти какво си.

Чудо ли, жена ли?

В мечти и сънища не ме търси,

не желая в тях да ме намираш.

Някой ден до тебе ще осъмна,

да ме обичаш тъй, както никоя друга.

На небосвода нощем не ме търси,

в звезди не би могла да ме откриеш.

По-близо съм, отколкото си мислиш ти.

При тебе идвам.

Любовта си за мене запази.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.